
Narva Päevade 2014 ürituste piletihindade kehtestamine
1. Asjaolud ja menetluse käik
Ajavahemikul 05.-08.06.2014. a toimuvad Narva linnas traditsioonilised iga-aastased Narva Päevad. Narva Päevade raames on kavandatud rohkelt üritusi koostöös Peterburi teater-festivaliga „Baltijski Dom“ (Venemaa): teatrietendused, kinoõhtu ja loominguõhtu. Üritustega seotud kulude osaliseks katteks kehtestatakse korraldusega ürituste piletihinnad. Koostööd Venemaa partneriga teeb Narva linna asutus Kultuurimaja Rugodiv.
2 . Õiguslikud alused
Kohaliku omavalitsuse korralduse seaduse § 30 lõike 3 alusel kehtestab linnavalitsus oma korraldusega linna asutuse poolt osutatavate teenuste hinnad.

3. Otsus
Kehtestada Narva Päevade raames toimuvate ürituste piletihinnad järgmiselt:
	Toimumisaeg
	Üritus
	Toimumiskoht
	Piletihind

	05.06.14 kl 18.00
	Teatrietendus „Kakskümmend kaks suudlust, neli minestust ja üks migreen“.
	Kultuurimaja Rugodiv
	3 eurot

	05.06.14 kl 21.00
	Öökino. Eesti näitlejad Lenfilmi filmides: „Minu noorem vend“, „Rumjantsevi tegu“, „Balti taevas“.
	Forum Cinemas Astri (piletite eelmüük KM Rugodivi kassas)
	1 euro

	06.06.14 kl 19.30
	Narva Linna Sümfooniaorkestri, Maria teatri solistide ja Peterburi noorte virtuooside „Valgete ööde tähed“ ühiskontsert.
	Narva Aleksandri Kirik
	täiskasvanud – 5 eurot;

lapsed ja pensionärid – 2 eurot

	08.06.14 kl 18.00
	„Nostalgia“. Vene estraaditähtede loominguõhtu Svetlana Krjutškova ja Semjon Altovi osalusega.
	Geneva Keskus
	3 eurot


4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

4.2 Korraldus jõustub seadusega sätestatud korras.

